L 148/54 Jurnalul Oficial al Uniunii Europene 20.5.2014 REGULAMENTUL DELEGAT (UE) NR. 532/2014 AL COMISIEI din 13 martie 2014 de completare a Regulamentului (UE) nr. 223/2014 al Parlamentului European și al Consiliului privind Fondul de ajutor european destinat celor mai defavorizate persoane COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european destinat celor mai defavorizate persoane (!), în special articolul 32 alineatele (8) și (9), arti- colul 34 alineatele (7) şi (8) şi articolul 55 alineatul (4), întrucât: (1) Regulamentul (UE) nr. 223/2014 îi permite Comisiei să adopte actele delegate care completează elementele neesențiale din acesta cu privire la Fondul de ajutor european destinat celor mai defavorizate persoane (FEAD). (2) Regulamentul (UE) nr. 223/2014 prevede ca autoritatea de management să înființeze un sistem de înregistrare și stocare în formă electronică a datelor privind fiecare operațiune necesară pentru monitorizare, evaluare, gestiune financiară, verificări şi audituri, inclusiv, în privința programelor operaționale pentru incluziunea socială a celor mai defavorizate persoane (PO II), a datelor privind participanții. Prin urmare, este necesar să se stabilească lista datelor care trebuie înregistrate și stocate în respectivul sistem. (3 Anumite date sunt relevante pentru anumite tipuri de operațiuni sau doar pentru unele dintre tipurile de program operațional; prin urmare, ar trebui specificată aplicabilitatea cerințelor privind datele. Regulamentul (UE) nr. 223/2014 stabileşte cerințe specifice pentru înregistrarea și stocarea datelor privind participanții la operațiu- nile sprijinite de PO II, care trebuie avute în vedere. (4)  Lista datelor ar trebui să țină seama de cerințele de raportare stabilite în Regulamentul (UE) nr. 223/2014 pentru a garanta faptul că datele necesare pentru gestiunea financiară și monitorizare, inclusiv cele necesare pentru pregătirea cererilor de plată, a conturilor și a rapoartelor de implementare există pentru fiecare operaţiune într-o formă în care pot fi uşor agregate şi reconciliate. Această listă ar trebui să țină seama de faptul că sunt necesare anumite date de bază privind operațiunile în format electronic pentru a garanta eficiența gestiunii financiare a operațiunilor și pentru a îndeplini cerința privind publicarea informațiilor de bază privind operațiunile. Sunt nece- sare și alte date pentru a planifica şi a efectua în mod eficient verificările şi activitatea de audit. (5)  Lista datelor care trebuie înregistrate și stocate nu ar trebui să aducă atingere caracteristicilor tehnice sau structurii sistemelor informatice instituite de autoritățile de management sau să predetermine formatul datelor înregistrate şi stocate, decât dacă acest lucru este prevăzut în mod expres în prezentul regulament. De asemenca, aceasta nu ar trebui să aducă atingere mijloacelor prin care datele sunt introduse sau generate în cadrul sistemului; în unele cazuri, datele incluse în listă pot necesita introducerea unor valori multiple. Cu toate acestea, este necesar să se stabilească anumite norme privind natura acestor date pentru a se asigura faptul că autoritatea de management își poate îndeplini obligațiile în ceea ce priveşte monitorizarea, evaluarea, gestiunea financiară, verificarea şi auditul, inclusiv în cazul în care acestea necesită prelucrarea datelor privind participanții. (6)  Pentru a se asigura posibilitatea de a controla și a audita cheltuielile din cadrul programelor operaționale, este necesar să se stabilească criteriile pe care ar trebui să le respecte o pistă de audit pentru a fi considerată adecvată. (7) Este necesar să se prevadă, în legătură cu activitatea de audit desfăşurată în temeiul Regulamentului (UE) nr. 223/2014, faptul că statele membre şi Comisia ar trebui să prevină orice dezvăluire neautorizată a datelor cu caracter personal sau acces neautorizat la acestea și să specifice scopul în care Comisia şi statele membre pot prelucra astfel de date. (8) Autoritatea de audit este responsabilă pentru auditul operațiunilor. Pentru ca aceste audituri să aibă o sferă de aplicare şi o eficiență adecvată și să fie realizate cu respectarea aceloraşi standarde în toate statele membre, este necesar să se stabilească condițiile pe care ar trebui să le respecte. () J0L72,12.3.2014,p.1.